Diari Oficial de la Generalitat Valenciana


Sumari del DOGV 5515, del 18-05-2007 (2007/3874)

Informació pública de l'aprovació definitiva de la modificació número 15 de les normes subsidiàries d'Alpuente.
---------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3874


Data del document
:   09-03-2007

Organisme emissor
:   Ajuntament d'Alpuente

Tipus de document
:   Informació Pública

Descriptors 

:   * Alpuente
    * administració local
    * pla d'urbanisme

El Ple de l'Ajuntament, en sessió ordinària de data 7 de març de 2007, ha acordat aprovar definitivament la modificació puntual número 15 de les normes subsidiàries d'Alpuente, sobre alineacions i reculades de fatxada en tot el sòl urbà d'Alpuente i nuclis urbans de les aldees, excloses les zones urbanes denominades com a conjunt objecte de protecció. L'article 34 queda redactat com seguix:  
Article 34. Alineacions  
S'entén per alineació oficial la divisòria entre el domini públic i l'espai privat i es tindrà per esta la que fixa els plans de les presents normes.  
Es permetrà l'edificació en tota la profunditat que separa dos alineacions oficials proposades.  
Per a precisar sobre el terreny les alineacions grafiades en els plànols es prendran com a referència les alineacions consolidades de l'entorn.  
Es permetrà la reculada de fatxada de l'edificació respecte a l'alineació exterior del solar.  
En cas de reculades es mantindrà l'alineació oficial per mitjà d'un tancament de parcel·la que complirà amb les condicions següents:  
a) Altura entre 2 m i 2,50 m màxima.  
b) Paràmetre amb materials d'obra tradicional (rajola ceràmica, blocs de formigó...) i massís en tota l'execució  
c) Revestiment exterior amb tractament de fatxada per mitjà d'arrebossats pintats en colors clars.  
Les mitgeres resultants com a conseqüència d'una reculada tindran igualment tractament de fatxada.  
Cosa que es fa pública als efectes de l'article 104 de la Llei 16/2005, de 30 de desembre, de la Generalitat Valenciana, Urbanística Valenciana. Esta modificació entrarà en vigor i serà immediatament executiva als 15 dies de la publicació, d'acord amb el que disposa l'article 107 de la Llei 16/2005, de 30 de desembre.  
Contra l'esmentat acord podrà interposar-se recurs potestatiu de reposició en el termini d'un mes, des de l'endemà de la publicació. Així mateix podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació d'este acord o desestimació del recurs de reposició, de conformitat amb l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Alpuente, 9 de març de 2007.- L'alcaldessa: Amparo Rodríguez Sambonet.Informació pública de l'aprovació definitiva de la modificació número 15 de les normes subsidiàries d'Alpuente. [2007/3874]Ajuntament d'Alpuente